נייקי הופ סאמיט

נייקי הופ סאמיט (באנגלית: Nike Hoop Summit) הוא משחק כדורסל שנתי הנערך בין שחקני הכדורסל המצטיינים בליגות התיכונים של ארצות הברית ("נבחרת ארצות הברית") לבין שחקני כדורסל נבחרים מרחבי העולם, עד גיל 19 ("נבחרת העולם"). בדומה למשחק מקדונלד'ס אול-אמריקן, על אף שאין חשיבות ספורטיבית למשחק הראווה עצמו, נוטים השחקנים להתייחס למשחק ברצינות רבה בניסיון להציג את כישוריהם בפני נציגי קבוצות ליגת ה-NBA וליגת המכללות האמריקאית אשר נוהגים לפקוד את המשחק.

משחק "נייקי הופ סאמיט" התקיים לראשונה בשנת 1995, ונערך מאז בכל שנה מלבד השנים 2001–2003. עד שנת 2007 נערכו המשחקים בערים שונות ברחבי ארצות הברית, ובשנת 2008 נקבע מקומו הקבוע בעיר פורטלנד שבאורגון. נותנת החסות למשחק היא רשת אופנת הספורט נייקי.

בשנת 1997 השתתף במשחק הרכז הישראלי עמית בן-דוד לכ-3 דקות, ולא קלע. בשנת 2007 השתתף עומרי כספי במשחק, וקלע 14 נקודות בכ-29 דקות משחק. בשנת 2025 השתתפו עומר מאייר ושון אבייב במשחק, מאייר חילק 7 אסיסטים ולא קלע פעם אחת ואבייב קלע 11 נקודות.

תוצאות המשחקים
 שנה עיר מארחת תוצאה הקלע המוביל (נקודות) 1995  ספרינגפילד, מסצ'וסטס  86–77 לנבחרת ארצות הברית  דוברבקו זמליץ' (עולם, 22) 1996  שארלוט, קרוליינה הצפונית  104–96 לנבחרת העולם  ולדימיר בוגוייביץ' (עולם, 22) 1997  לייק בואנה ויסטה, פלורידה  97–90 לנבחרת ארצות הברית  לארי יוז (ארצות הברית, 20) 1998  סן אנטוניו, טקסס  104–99 לנבחרת העולם  דירק נוביצקי (עולם, 33) 1999  טמפה, פלורידה  107–95 לנבחרת העולם  קייסי ג'ייקובסן (ארצות הברית, 31) 2000  אינדיאנפוליס, אינדיאנה  98–97 לנבחרת ארצות הברית  זאק רנדולף (ארצות הברית, 24) 2004  סן אנטוניו, טקסס  99–79 לנבחרת ארצות הברית  ג'וש סמית' (ארצות הברית, 27) 2005  ממפיס, טנסי  106–98 לנבחרת ארצות הברית  טיילר האנסברו (ארצות הברית, 31) 2006  ממפיס, טנסי  109–91 לנבחרת ארצות הברית  ויין אלינגטון (ארצות הברית, 31) 2007  ממפיס, טנסי  100–80 לנבחרת ארצות הברית  ניקולא באטום (עולם, 23) 2008  פורטלנד, אורגון  98–78 לנבחרת ארצות הברית  דמאר דרוזן (ארצות הברית, 17) 2009  פורטלנד, אורגון  97–89 לנבחרת העולם  מילאן מצ'באן (עולם, 23) 2010  פורטלנד, אורגון  101–97 לנבחרת ארצות הברית  אנס קאנטר (עולם, 34) 2011  פורטלנד, אורגון  92–80 לנבחרת ארצות הברית  אוסטין ריברס (ארצות הברית, 20) 2012  פורטלנד, אורגון  84–75 לנבחרת העולם  שבאז מוחמד (ארצות הברית, 35) 2013  פורטלנד, אורגון  112–98 לנבחרת העולם  ליביו ז'אן-שארל (עולם, 27) 2014  פורטלנד, אורגון  84–73 לנבחרת ארצות הברית  עמנואל מודיאיי (עולם, 20) 2015  פורטלנד, אורגון  103–101 לנבחרת העולם  ג'מאל מארי (עולם, 30) 2016  פורטלנד, אורגון  101–67 לנבחרת ארצות הברית  טרנס פרגוסון (ארצות הברית, 21) 2017  פורטלנד, אורגון  98–87 לנבחרת ארצות הברית  מייקל פורטר וג'ארד ואנדרבילט (ארצות הברית, 19) 2018  פורטלנד, אורגון  89–76 לנבחרת העולם  אר. ג'יי. בארט (עולם, 21) 2019  פורטלנד, אורגון  93–87 לנבחרת ארצות הברית  ניקו מאניון (עולם, 28)2020 המשחק בוטל עקב מגפת הקורונה20212022  פורטלנד, אורגון  102–80 לנבחרת ארצות הברית  ז'אן מונטרו (עולם, 23)2023  פורטלנד, אורגון  90–84 לנבחרת ארצות הברית  מקנזי מגבאקו (עולם, 22)2024  פורטלנד, אורגון  98–75 לנבחרת ארצות הברית  איי ג'יי דיבנטסה (ארצות הברית, 21)2025  פורטלנד, אורגון  124–114 לנבחרת ארצות הברית  איי ג'יי דיבנטסה, דריוס אקאף ג'וניור וטונדה יסופו (ארצות הברית, עולם 24)

קישורים חיצוניים


תוצאות משחקי העבר, באתר USA Basketball

הערות שוליים

קטגוריה:תחרויות כדורסל בארצות הברית
קטגוריה:נייקי